CELEX: 52016PC0208
Language: hr
Date: 2016-04-11
Title: Prijedlog UREDBE VIJEĆA o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivih količinskih ograničenja za otkup maslaca i obranog mlijeka u prahu

EUROPSKA KOMISIJA
            Bruxelles, 11.4.2016.
            COM(2016) 208 final
            2016/0111(NLE)
            Prijedlog
            UREDBE VIJEĆA
            o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivih količinskih ograničenja za otkup maslaca i obranog mlijeka u prahu
            
               
         
         
            
               OBRAZLOŽENJE
            
            
               1.KONTEKST PRIJEDLOGA
            
            
               1.1.Razlozi i ciljevi prijedloga
            
            
               
                  Sektor mlijeka i mliječnih proizvoda prolazi kroz dulje razdoblje ozbiljne tržišne neravnoteže. Globalna potražnja za mlijekom i mliječnim proizvodima smanjila se tijekom 2015., posebno zbog uvođenja i produljenja ruske zabrane uvoza i slabljenja uvoza iz Kine, vodećeg svjetskog uvoznika mliječnih proizvoda. Istovremeno se općenito povećala ponuda mlijeka u glavnim regijama izvoznicama.
               
               
                  Proizvodnja mlijeka u Uniji stalno raste, s obzirom na to da su se zbog isteka mliječnih kvota i pozitivnih srednjoročnih izgleda na svjetskom tržištu povećala ulaganja u kapacitet proizvodnje mlijeka u Uniji. Isporuke mlijeka u Uniji povećale su se u 2015. za 2,5 %, što čini više od 3,5 milijuna tona dodatnog sirovog mlijeka. Višak proizvedenih količina mlijeka potrebno je preraditi u proizvode koji se mogu dugoročno pohraniti, kao što su maslac i obrano mlijeko u prahu. Proizvodnja obranog mlijeka u prahu u 2015. tako se doista povećala za 8,1 %, a proizvodnja maslaca za 4,7 %. GU AGRI predviđa daljnje povećanje isporuka mlijeka u EU-u u 2016. za 1,4 %.
               
               
                  Cijene maslaca i obranog mlijeka u prahu u Uniji posljedično su se smanjile 2014. i 2015., kada su cijene obranog mlijeka u prahu dosegnule cijenu javne intervencije. Cijene maslaca još uvijek su više od cijene javne intervencije, ali su pod pritiskom smanjenja.
               
               
                  Člankom 3. Uredbe Vijeća (EU) br. 1370/2013 utvrđena su količinska ograničenja za otkup maslaca i obranog mlijeka u prahu po fiksnoj cijeni iz članka 2. te Uredbe (50 000 tona za maslac i 109 000 tona za obrano mlijeko u prahu). Kada se dosegnu ta ograničenja, otkup se vrši putem natječajnog postupka kako bi se utvrdila maksimalna otkupna cijena.
               
               
                  Delegiranom Uredbom Komisije (EU) 2015/1549 pomaknut je početak razdoblja javne intervencije za maslac i obrano mlijeko u prahu u 2016. na 1. siječnja, kao izvanredna mjera za osiguravanje neprekinute dostupnosti mehanizma javne intervencije u situaciji tržišnog poremećaja u sektoru mlijeka i mliječnih proizvoda.
               
               
                  U dodatnom razdoblju javne intervencije otvorenom Delegiranom uredbom Komisije (EU) 2015/1549 za 2016. (siječanj – veljača 2016.) ponuđene su 54 522 tone obranog mlijeka u prahu, što čini polovinu količinskog ograničenja za otkup po fiksnoj cijeni određenog Uredbom Vijeća (EU) br. 1370/2013.
               
               
                  Kako bi se u sektoru mlijeka i mliječnih proizvoda uspostavila nova ravnoteža u teškoj situaciji koja prevladava na tržištu te kako bi se očuvalo povjerenje u učinkovitost mehanizama intervencije, prikladno je povećati količinska ograničenja za otkup maslaca i obranog mlijeka u prahu po fiksnoj cijeni u 2016.
               
               
                  Budući da je moguće da se do trenutka stupanja na snagu ove Uredbe automatski pokrene natječajni postupak za otkup, količine otkupljene u okviru tog postupka ne smiju se uzeti u obzir, tako da se ne odbiju od novih raspoloživih gornjih granica.
               
               
                  Kako bi se osiguralo da privremene mjere predviđene ovom Uredbom imaju neposredan učinak na tržište i pridonesu stabilizaciji cijena, ova bi Uredba trebala stupiti na snagu sljedećeg dana od dana njezine objave.
               
            
            
               1.2.Dosljednost s postojećim odredbama politike u određenom području
            
            
               
                  Ovaj je prijedlog u skladu s duhom zajedničke organizacije tržišta poljoprivrednih proizvoda čiji je cilj stabilizacija tržišta i osiguranje primjerenog životnog standarda poljoprivredne zajednice.
               
               
                  Prijedlog je u skladu s člankom 43. stavkom 3. UFEU-a kojim Vijeće na prijedlog Komisije usvaja mjere o utvrđivanju cijena, nameta, potpora i količinskih ograničenja te o utvrđivanju i raspodjeli mogućnosti ribolova.
               
            
            
               1.3.Dosljednost u odnosu na druge politike Unije
            
            
               
                  Nije dostupno
               
            
            
               2.PRAVNA OSNOVA, SUPSIDIJARNOST I PROPORCIONALNOST
            
            
               2.1.Pravna osnova
            
         
         
            
               
                  Članak 43. stavak 3. Ugovora o funkcioniranju Europske unije.
               
            
            
               2.2.Supsidijarnost (za neisključivu nadležnost) 
            
            
               
                  Ovaj je prijedlog u zajedničkoj nadležnosti EU-a i država članica i u skladu je s načelom supsidijarnosti.
               
            
            
               2.3.Proporcionalnost
            
            
               
                  Prijedlog je u skladu s načelom proporcionalnosti.
               
            
            
               2.4.Odabir instrumenta
            
            
               
                  Nije dostupno
               
            
            
               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA
            
            
               3.1.Ex post evaluacije / provjere primjerenosti postojećeg zakonodavstva
            
            
               
                  Nije dostupno
               
            
            
               3.2.Savjetovanja s dionicima
            
            
               
                  Nije dostupno
               
            
            
               3.3.Prikupljanje i primjena stručnih znanja
            
            
               
                  Nije dostupno
               
            
            
               3.4.Procjena učinka
            
            
               
                  Nije dostupno
               
            
            
               3.5.Primjerenost propisa i pojednostavnjivanje
            
            
               
                  Nije dostupno
               
            
            
               3.6.Temeljna prava
            
            
               
                  Nije dostupno
               
            
         
         
            
               4.UTJECAJ NA PRORAČUN
            
            
               
                  Proračunski učinak ovog prijedloga ograničen je na razliku u cijeni između fiksne cijene iz članka 2. Uredbe Vijeća (EU) br. 1370/2013 i cijene koja bi konačno bila utvrđena u okviru natječajnog postupka. U trenutačnim okolnostima (i na temelju prošlih iskustava) vjerojatno je da bi potonja cijena bila utvrđena na razini blizu fiksne cijene, stoga bi stvarni utjecaj na proračun bio zanemariv.
               
            
            
               5.OSTALI DIJELOVI
            
            
               5.1.Planovi provedbe i mehanizmi praćenja, evaluacije i izvješćivanja
            
            
               
                  Nije dostupno
               
            
            
               5.2.Dokumenti s obrazloženjima (za direktive)
            
            
               
                  Nije dostupno
               
            
            
               5.3.Detaljno obrazloženje posebnih odredbi prijedloga
            
            
               
                  Nije dostupno
               
            
            
               2016/0111 (NLE)
            
            
               Prijedlog
            
            
               UREDBE VIJEĆA
            
            
               o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda u pogledu primjenjivih količinskih ograničenja za otkup maslaca i obranog mlijeka u prahu
            
            
               VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak 43. stavak 3.,
            
            
               uzimajući u obzir prijedlog Europske komisije,
            
            
               budući da:
            
            
               (1)Sektor mlijeka i mliječnih proizvoda prolazi kroz dulje razdoblje ozbiljne tržišne neravnoteže. Iako je globalna potražnja za uvozom mlijeka i mliječnih proizvoda u 2015. općenito ostala stabilna u usporedbi s 2014., proizvodnja se znatno povećala u Uniji i u drugim glavnim regijama izvoznicama. 
            
            
               (2)Proizvodnja mlijeka u Uniji stalno raste, s obzirom na to da su se zbog isteka mliječnih kvota i pozitivnih srednjoročnih izgleda na svjetskom tržištu povećala ulaganja u kapacitet proizvodnje mlijeka u Uniji. Višak proizvedenih količina mlijeka prerađuje se u proizvode koji se mogu dugoročno pohraniti, kao što su maslac i obrano mlijeko u prahu. 
            
            
               (3)Cijene maslaca i obranog mlijeka u prahu u Uniji posljedično su se smanjile 2014. i 2015., kada su cijene obranog mlijeka u prahu dosegnule cijenu javne intervencije. Cijene maslaca još uvijek su više od cijene javne intervencije, ali su pod pritiskom smanjenja.
            
         
         
            
               (4)Člankom 3. Uredbe Vijeća (EU) br. 1370/2013
                  1
                utvrđena su količinska ograničenja za otkup maslaca i obranog mlijeka u prahu po fiksnoj cijeni iz članka 2. te Uredbe. Kada se dosegnu ta ograničenja, otkup se vrši putem natječajnog postupka kako bi se utvrdila maksimalna otkupna cijena.
            
            
               (5)Člankom 1. drugim stavkom Delegirane uredbe Komisije (EU) 2015/1549
                  2
                pomaknut je početak razdoblja javne intervencije za maslac i obrano mlijeko u prahu u 2016. na 1. siječnja, kao izvanredna mjera za osiguravanje neprekinute dostupnosti mehanizma javne intervencije u situaciji tržišnog poremećaja u sektoru mlijeka i mliječnih proizvoda.
            
            
               (6)U dodatnom razdoblju javne intervencije otvorenom Delegiranom uredbom Komisije (EU) 2015/1549 za 2016. dosegnuta je polovina količinskog ograničenja za otkup obranog mlijeka u prahu po fiksnoj cijeni određenog Uredbom Vijeća (EU) br. 1370/2013.
            
            
               (7)Kako bi se u sektoru mlijeka i mliječnih proizvoda uspostavila nova ravnoteža u teškoj situaciji koja prevladava na tržištu te kako bi se očuvalo povjerenje u učinkovitost mehanizama javne intervencije, prikladno je povećati količinska ograničenja za otkup maslaca i obranog mlijeka u prahu po fiksnoj cijeni u 2016.
            
            
               (8)U slučaju da se natječajni postupak provodi prije stupanja na snagu ove Uredbe, količine koje su eventualno otkupljene u okviru tog postupka ne smiju se uzeti u obzir pri određivanju raspoloživih količina za otkup maslaca i obranog mlijeka u prahu po fiksnoj cijeni u 2016.
            
            
               (9)Kako bi se osiguralo da privremene mjere predviđene ovom Uredbom imaju neposredan učinak na tržište i pridonesu stabilizaciji cijena, ova bi Uredba trebala stupiti na snagu sljedećeg dana od dana njezine objave,
            
            
               DONIJELO JE OVU UREDBU:
            
            
               Članak 1.
            
            
               U članku 3. stavku 1. Uredbe Vijeća (EU) br. 1370/2013 dodaje se sljedeći drugi podstavak:
            
            
               „U 2016. količinska ograničenja za otkup maslaca i obranog mlijeka u prahu po fiksnoj cijeni iznose 100 000 tona maslaca i 218 000 tona obranog mlijeka u prahu. U slučaju da se natječajni postupak provodio prije [datum objave], količine otkupljene u okviru tog postupka ne odbijaju se od prethodno navedenih količinskih ograničenja.”
            
            
               Članak 2.
            
            
               Ova Uredba stupa na snagu sljedećeg dana od dana objave u Službenom listu Europske unije.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu,
            
            
               
                     Za Vijeće
               
               
                     Predsjednik
               
            
            
                     
                        FINANCIJSKI IZVJEŠTAJ
                     
                  
                  
                     
                        FS/16/CM/1489821 
                        agri.ddg2.c.3(2016) 1362121 – Rev1
                     
                  
               
                     
                  
                  
                     
                        6.142.2016.1
                     
                  
               
                     
                  
                  
                     
                        DATUM: 25. 3. 2016.
                     
                     
                  
               
                     
                        1.
                     
                  
                  
                     
                        NASLOV PRORAČUNA:
                     
                     
                     
                        05 02 12 02
                     
                     
                        05 02 12 04
                     
                  
                  
                     
                        ODOBRENA SREDSTVA:
                     
                     
                        u milijunima EUR
                     
                     
                        17,0
                     
                     
                        15,0
                     
                  
               
                     
                        2.
                     
                  
                  
                     
                        NASLOV:
                     
                     
                        Nacrt UREDBE VIJEĆA o izmjeni Uredbe (EU) br. 1370/2013 o utvrđivanju mjera za određivanje određenih potpora i subvencija za zajedničku organizaciju tržišta poljoprivrednih proizvoda u pogledu primjenjivih količinskih ograničenja za otkup maslaca i obranog mlijeka u prahu
                     
                     
                  
               
                     
                        3.
                     
                  
                  
                     
                        PRAVNA OSNOVA:
                     
                     
                        Članak 43. stavak 3. Ugovora o funkcioniranju Europske unije
                     
                     
                  
               
                     
                        4.
                     
                  
                  
                     
                        CILJEVI:
                     
                     
                        Ovim nacrtom uredbe povećavaju se količinska ograničenja za otkup maslaca i obranog mlijeka u prahu po fiksnoj cijeni u 2016.
                     
                  
               
                     
                        5.
                     
                  
                  
                     
                        FINANCIJSKI UTJECAJ
                     
                  
                  
                     
                        RAZDOBLJE OD 12 MJESECI
                        (u milijunima EUR)
                     
                  
                  
                     
                        TEKUĆA FINANCIJSKA GODINA
                     
                     
                        2016.
                     
                     
                        (u milijunima EUR)
                     
                  
                  
                     
                        SLJEDEĆA FINANCIJSKA GODINA
                     
                     
                        2017.
                     
                     
                        (u milijunima EUR)
                     
                  
               
                     
                        5.0.
                     
                  
                  
                     
                        RASHODI
                     
                     
                        –
                              NA TERET PRORAČUNA EU-a
                        (POVRATI/INTERVENCIJE)
                     
                     
                        –
                              NACIONALNA TIJELA
                     
                     
                        –
                              OSTALO
                     
                  
                  
                     
                        –
                     
                     
                        –
                     
                  
                  
                     
                        –
                     
                     
                        –
                     
                  
                  
                     
                        –
                     
                     
                        –
                     
                  
               
                     
                        5.1.
                     
                  
                  
                     
                        PRIHODI
                     
                     
                        –
                              VLASTITA SREDSTVA EU-a 
                        (PRISTOJBE/CARINE)
                     
                     
                        –
                              NACIONALNI
                     
                  
                  
                     
                  
                  
                     
                  
                  
                     
                  
               
                     
                  
                  
                     
                  
                  
                     
                        2018.
                     
                  
                  
                     
                        2019.
                     
                  
                  
                     
                        2020.
                     
                  
                  
                     
                        2021.
                     
                  
               
                     
                        5.0.1.
                     
                  
                  
                     
                        PREDVIĐENI RASHODI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.1.1.
                     
                  
                  
                     
                        PREDVIĐENI PRIHODI
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        5.2.
                     
                  
                  
                     
                        NAČIN IZRAČUNAVANJA:
                     
                  
               
                     
                        6.0.
                     
                  
                  
                     
                        MOŽE LI SE PROJEKT FINANCIRATI ODOBRENIM SREDSTVIMA IZ ODGOVARAJUĆEG POGLAVLJA TEKUĆEG PRORAČUNA?
                     
                  
                  
                     
                        DA
                     
                  
               
                     
                        6.1.
                     
                  
                  
                     
                        MOŽE LI SE PROJEKT FINANCIRATI PRIJENOSOM SREDSTAVA IZ JEDNOG POGLAVLJA TEKUĆEG PRORAČUNA U DRUGO?
                     
                  
                  
                     
                        DA
                     
                  
               
                     
                        6.2.
                     
                  
                  
                     
                        HOĆE LI BITI POTREBAN DODATNI PRORAČUN?
                     
                  
                  
                     
                        NE
                     
                  
               
                     
                        6.3.
                     
                  
                  
                     
                        HOĆE LI BITI POTREBNO UNIJETI ODOBRENA SREDSTVA U BUDUĆE PRORAČUNE?
                     
                  
                  
                     
                        NE
                     
                  
               
                     
                        NAPOMENE:
                     
                     
                        Predlaže se povećanje količinskih ograničenja za otkup u okviru javne intervencije po fiksnoj cijeni za maslac (100 000 tona umjesto 50 000 tona) i obrano mlijeko u prahu (218 000 tona umjesto 109 000 tona). Bez tog povećanja otkup bi se morao provoditi putem natječajnog postupka kako bi se utvrdila maksimalna otkupna cijena. Međutim procjenjuje se da bi otkupne cijene utvrđene na temelju tog natječajnog postupka bile vrlo blizu utvrđene interventne cijene. Stoga se pretpostavlja da je financijski utjecaj prijedloga zanemariv, ali bi se u kontekstu teške situacije koja prevladava na tržištu njime ipak očuvalo povjerenje u mehanizam javne intervencije. Trenutačno se ne očekuje da će stvarni interventni otkup dosegnuti te povećane gornje granice.
                     
                  
               
         
         
            
                  
                     (1)
                  Uredba Vijeća (EU) br. 1370/2013 od 16. prosinca 2013. o utvrđivanju mjera za određivanje određenih potpora i subvencija vezanih uz zajedničku organizaciju tržišta poljoprivrednih proizvoda (SL L 346, 20.12.2013., str. 12.).
               
               
                  
                     (2)
                  Delegirana uredba Komisije (EU) 2015/1549 оd 17. rujna 2015. o utvrđivanju privremenih izvanrednih mjera za sektor mlijeka i mliječnih proizvoda u obliku produljenja razdoblja javne intervencije za maslac i obrano mlijeko u prahu u 2015. te pomicanja razdoblja javne intervencije za maslac i obrano mlijeko u prahu u 2016. (SL L 242, 18.9.2015., str. 28.).